Persienner er også en af de ting, som man ikke altid husker. Den nemmeste måde at rengøre persienner på, er ved at lukke dem og så fjerne støvet med en klud eller støvsuger. Er der gået lidt for lang tid imellem, kan støv og snavs godt have sat sig fast – Her vil den nemmeste måde være, at skylle dem under bruseren. Bemærk – dette gælder ikke for træpersienner!   Skyld først persiennerne med vand. Derefter bruger du en blød svamp sammen med noget universalmiddel og gnubber forsigtigt, for at få alt snavs væk. Skyld grundigt med vand efterfølgende.